
Ministru kabineta rīkojums Nr. 291
Rīgā 2022. gada 26. aprīlī (prot. Nr. 23 11. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu 3 255 493 euro apmērā, lai segtu izdevumus, kas radušies no 2021. gada decembra līdz 2022. gada aprīlim saistībā ar medicīnisko iekārtu un papildaprīkojuma iegādi, tai skaitā:
· 1.1. 3 776 euro – sabiedrībai ar ierobežotu atbildību "Rīgas 1. slimnīca";
· 1.2. 844 067 euro – sabiedrībai ar ierobežotu atbildību "Rīgas 2. slimnīca";
· 1.3. 585 579 euro – sabiedrībai ar ierobežotu atbildību "Rēzeknes slimnīca";
· 1.4. 1 102 805 euro – sabiedrībai ar ierobežotu atbildību "Jelgavas pilsētas slimnīca";
· 1.5. 53 586 euro – sabiedrībai ar ierobežotu atbildību "Ziemeļkurzemes reģionālā slimnīca";
· 1.6. 122 682 euro – sabiedrībai ar ierobežotu atbildību "Vidzemes slimnīca";
· 1.7. 147 073 euro – sabiedrībai ar ierobežotu atbildību "Jēkabpils reģionālā slimnīca";
· 1.8. 4 146 euro – sabiedrībai ar ierobežotu atbildību "Priekules slimnīca";
· 1.9. 49 838 euro – sabiedrībai ar ierobežotu atbildību "Dobeles un apkārtnes slimnīca";
· 1.10. 25 193 euro – sabiedrībai ar ierobežotu atbildību "Alūksnes slimnīca";
· 1.11. 71 577 euro – sabiedrībai ar ierobežotu atbildību "Bauskas slimnīca";
· 1.12. 17 010 euro – sabiedrībai ar ierobežotu atbildību "Cēsu klīnika";
· 1.13. 70 050 euro – sabiedrībai ar ierobežotu atbildību "Madonas slimnīca";
· 1.14. 23 850 euro – sabiedrībai ar ierobežotu atbildību "Limbažu slimnīca";
· 1.15. 46 214 euro – sabiedrībai ar ierobežotu atbildību "Sanare-KRC Jaunķemeri";
· 1.16. 56 072 euro – sabiedrībai ar ierobežotu atbildību "Tukuma slimnīca";
· 1.17. 10 618 euro – sabiedrībai ar ierobežotu atbildību "Saldus medicīnas centrs";
· 1.18. 17 666 euro – akciju sabiedrībai "Latvijas Jūras Medicīnas centrs";
· 1.19. 3 691 euro – sabiedrībai ar ierobežotu atbildību "Aizkraukles medicīnas centrs".
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 4. Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

